ԵՐԵՒԱՆ, «Արմէնփրէս».– Երեւան-Վան առաջին օդանաւային թռիչքը պիտի կատարուի 3 Ապրիլին՝ «Նարեկավանք տուր» ընկերութեան կողմէ եւ թրքական «Փորա ճեթ» օդանաւային ընկերութեան պատկանող եւրոպական արտադրութեան օդանաւերով: «Արմէնփրէս»ին հետ ունեցած զրոյցին ընթացքին «Նարեկավանք տուր» զբօսաշրջական գործակալութեան տնօրէն Աշոտ Սողոմոնեան նշած է, որ թէ՛ սփիւռքահայերու եւ թէ՛ տեղացիներու կողմէ բաւական մեծ պահանջ կայ օդանաւով դէպի Վան ուղղուելու: «Մենք արդէն երեք տարի է աշխատում էինք այս ուղղութեամբ եւ վերջապէս հասանք նրան, որ այն մարդիկ, ովքեր միկրօաւտոբուսներով դժուարանում են երթեւեկել, այժմ կ՛երթեւեկեն 68 տեղանոց ինքնաթիռներով», յայտնած է ան: